《日重光》
清代·陈恭尹

日重光，奈何鸡方鸣。日重光，昨日之日，固当舍我而行。

日重光，懔乎若渊上之春冰。日重光，过中则昃西倾。

日重光，年在壮盛难恒。日重光，譬如大将，背水阵兵。

日重光，照是下土下氓。日重光，追膻逐臭如蝇。日重光，唯有达者成名。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。